**ZAKON**

**O IZMJENAMA I DOPUNAMA ZAKONA**

**O ŽELJEZNICAMA REPUBLIKE SRPSKE**

Član 1.

U Zakonu o željeznicama Republike Srpske („Službeni glasnik Republike Srpske“, br. 19/17, 28/17 i 100/17) u članu 5. u stavu 3. na kraju stava dodaju se zapeta i riječi: „odnosno zavisna preduzeća u okviru „Željeznica Republike Srpske“ a. d., u skladu sa odlukom koju donosi Vlada“.

Član 2.

U članu 6. u stavu 1. u tački 5) u podtački 5. riječ: „raskrsnice“ zamjenjuje se riječju: „ukrštaji“.

Poslije stava 5. dodaje se novi stav 6, koji glasi:

„(6) Vlada ustupa na upravljanje upravljaču infrastrukture i operateru iz člana 5. stav 3. ovog zakona željezničku infrastrukturu iz st. 1. i 2. ovog člana, za obavljanje osnovne djelatnosti u zavisnosti od procesa rada i u skladu sa principima nezavisnosti infrastrukture i operatera, o čemu se zaključuje poseban ugovor.“

Dosadašnji st. 6, 7, 8. i 9. postaju st. 7, 8, 9. i 10.

U dosadašnjem stavu 9, koji postaje stav 10, broj: „8“ zamjenjuje se brojem: „9“.

Član 3.

U članu 49. poslije stava 5. dodaje se novi stav 6, koji glasi:

„(6) Upravljač željezničke infrastrukture i upravljač puta dužni su da zaključe ugovor o održavanju dijela puta preko željezničke pruge, u kojem bi definisali ulaganje u omjeru 50 : 50 za tekuće održavanje, kao i investiranje u radove koji ne predstavljaju tekuće održavanje (izgradnja novog putnog prelaza, veći stepen osiguranja i slično).“

Dosadašnji stav 6. postaje stav 7.

Član 4.

U članu 51. u stavu 5. riječ: „pet“ zamjenjuje se riječju: „deset“.

Član 5.

Član 78. mijenja se i glasi:

„(1) Vlada može, s ciljem obezbjeđivanja prevoza od opšteg interesa ili ukoliko to zahtijeva jedinica lokalne samouprave, odrediti obavezu javnog prevoza putnika operateru iz člana 5. stav 3. ovog zakona.

(2) Prava, obaveze i odgovornosti operatera i Vlade, odnosno jedinice lokalne samouprave u vezi sa obavezom javnog prevoza uređuju se ugovorom o obavezi javnog prevoza.

(3) Ministar donosi pravilnik kojim se uređuju uslovi, obim i način vršenja obaveze javnog prevoza putnika.“

Član 6.

U članu 79. u st. 1, 2. i 5. riječ: „prelazak“ zamjenjuje se riječju: „prevoz“.

Član 7.

U članu 127. u stavu 1. u tački 9) poslije riječi: „(član 108. stav 2)“ riječ: „i“ briše se i dodaje se tačka.

Tačka 10) briše se.

Član 8.

U članu 129. u stavu 1. u t. 9) i 21) broj: „6“ zamjenjuje se brojem: „7“.

Član 9.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: 02/1-021-577/22 POTPREDSJEDNIK

Datum: 1. juna 2022. godine NARODNE SKUPŠTINE

Denis Šulić